ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட்19 : கிருமிநாசினி தெளிக்கும் தொற்று அழிப்பான் நடைபாதை மற்றும் சாலை சுத்திகரிப்பான் அமைப்புகளை துர்காபூரில் உள்ள சி எஸ் ஐ ஆர் - சிஎம்ஈஆர்ஐ வழங்கியுள்ளது
 அறிவியல் தொழில்நுட்பத் தீர்வுகளை அளிப்பதற்கான முயற்சிகளை அதிகரித்து வருகிறது. சி எஸ் ஐ ஆர் அமைப்பின் முதன்மை பொறியியல் ஆய்வுக் கூடமான துர்காபூரில் உள்ள சி எஸ் ஐ ஆர் மத்திய மெக்கானிக்கல் இன்ஜினியரிங் ஆராய்ச்சி அமைப்பு  இந்த வைரஸ் கிருமியை அழிப்பதற்கான எதிர்ப்பு நடவடிக்கைகளில் உதவக்கூடிய தொழில்நுட்பங்களையும், பொருட்களையும்உருவாக்கியுள்ளது.
தற்போதைய சூழ்நிலைக்கு தேவையான வகையில் உருவாக்கப்பட்டுள்ள, சில தொழில்நுட்பங்கள் கீழே கொடுக்கப்பட்டுள்ளன.
கிருமிநாசினி தெளிக்கும் தொற்று அழிப்பான் நடைபாதைகள்:
நோய்த்தொற்று ஏற்படாமல் தடுக்கக் கூடிய முழுமையான அமைப்பாக கிருமிநாசினி தெளிக்கும் தொற்று அழிப்பான் நடைபாதைகள் கருதப்படுகின்றன. இந்த நடைபாதையில் உள்ள ஒருவர் மீது தெளிக்கப்படும் இந்தக் கிருமிநாசினி அவரது முழு உடல் மீதும் தெளிக்கப்படுவதை உறுதி செய்யும் வகையில் வடிவமைக்கப்பட்டுள்ளது. இந்த நடைபாதைகளை, தனிமைப்படுத்தும் வசதிகள் உள்ள இடங்கள், மக்கள் சென்றுவரும் நுழைவிடங்கள், மருத்துவ மையங்கள், பலர் கூடக் கூடிய இடம் என்று கருதப்படும் தலங்கள் ஆகிய இடங்களில் பயன்படுத்தலாம்.
கிருமிநாசினி தெளிக்கும் தொற்று அழிப்பான் நடைபாதை
டிஎம்சி பிரதிநிதிகள் நடைபாதையைப் பார்வையிடுகிறார்கள்
கிருமிநாசினி தெளிப்பதற்கான சாலை சுத்திகரிப்பான்கள்
CSIR CMER சாலை சுத்திகரிப்பான் சானிடைசிங் யூனிட், சாலைகளில் கிருமிநாசினிகள் தெளிப்பதற்கான டிராக்டர் மீது வைத்துக்கொண்டு சாலைகளில் பயன்படுத்தக்கூடிய சாலை சுத்திகரிப்பான்களாகும். இவற்றை தேசிய நெடுஞ்சாலைகளிலும், சுங்கச்சாவடிகளுக்கு அருகிலும் பயன்படுத்தலாம். வீட்டு வளாகங்கள், அலுவலக வளாகங்கள், விளையாட்டு மைதானங்கள், அடுக்கு மாடி கட்டடக் குடியிருப்புகள், ஆகியவற்றிலும் இவற்றைப் பயன்படுத்தலாம். இந்த சாலை கிருமிநாசினி யூனிட்டுகள் 16 அடி கொண்டவை. இந்த கிருமி நாசினி தெளிப்பது பயனுள்ளதாக இருக்க வேண்டும் என்பதற்காக 15 முதல் 35 பார் அழுத்தம் கொண்டவை.
அதிகபட்ச இடங்களில் தெளிக்கக்கூடிய வகையில்,12 நாசில்கள்  கொண்டவை. டேங்க்கின் கொள்ளளவு 2,000 முதல் 5,000 லிட்டர். 22 எல்எல்பி. இதன் மூலம் 75 கிலோ மீட்டர் நீளத்துக்கு சாலையில் கிருமிநாசினியைத் தெளிக்க முடியும்.
டிராக்டர் மூலம் கிருமிநாசினி தெளிப்பான்களை சாலையில் பீய்ச்சும் முறை காண்பிக்கப்பட்டுள்ளது.
மனித வள மேம்பாட்டு அமைச்சகம்
இந்தியாவின் தேசிய கல்வி கொள்கை தொலைநோக்குடன் உள்ளது: இங்கிலாந்து வெளியுறவுத்துறை அமைச்சர் பாராட்டு
இந்தியாவின் தேசிய கல்வி கொள்கை தொலைநோக்குடன் உள்ளதாக இங்கிலாந்து வெளியுறவுத்துறை அமைச்சர் திரு டொமினிக் ராப், பாராட்டியுள்ளார்.
இந்தியா வந்துள்ள இங்கிலாந்து வெளியுறவுத்துறை அமைச்சர் திரு டொமினிக் ராப், மத்திய கல்வி அமைச்சர் திரு ரமேஷ் பொக்ரியால் நிஷாங்க்-ஐ இன்று சந்தித்து இருதரப்பு விஷயங்கள் குறித்து பேச்சுவார்த்தை நடத்தினார்.
கல்வித்துறை மற்றும் ஆராய்ச்சியில் இரு நாடுகளும் இணைந்து செயல்பட ஒப்புக் கொள்ளபட்டது.
இந்தியாவின் தேசிய கல்வி கொள்கை 2020, தொலைநோக்குடன் உள்ளதாக திரு டொமினிக் ராப் கூறினார். இதில் கூறப்பட்டுள்ள சீர்திருத்தங்கள் மாணவர்களுக்கும், பொருளாதாரத்துக்கும் வாய்ப்புகளை ஏற்படுத்தும் எனவும், இரு நாடுகள் இடையேயான கூட்டுறவை வலுப்படுத்தும் எனவும் அவர் குறிப்பிட்டார்.
கடந்த 2018-ம் ஆண்டில் பிரதமர் திரு நரேந்திர மோடி இங்கிலாந்து சென்றபோது, ‘கல்வி தான் இரு நாடுகள் இடையேயான இணைப்பு பாலம்’ என குறிப்பிட்டதை நினைவு கூர்ந்த திரு டொமினிக் ராப், இந்த புதிய கல்வி கொள்கை இந்தியா-இங்கிலாந்து இடையேயான இணைப்பு பாலத்தை வலுப்படுத்தும் என்றார். வெளிநாட்டு மாணவர்களின் வருகைக்காக, விசா மற்றும் குடியுரிமை நடைமுறைகளில் பல மாற்றங்கள் செய்துள்ளதாக அவர் குறிப்பிட்டார்.
இரு நாட்டு உயர் கல்வி நிறுவனங்களும், தங்களின் கல்வி தகுதிகளை பரஸ்பரம் அங்கீகரிக்கும் வகையில் கூட்டு பணிக் குழுவை உருவாக்க இந்தியாவும், இங்கிலாந்தும் ஒப்புக் கொண்டன.
இந்த நடவடிக்கை, உயர்கல்வியை சர்வதேசமயமாக்கும் இந்தியாவின் கொள்கைக்கு உதவும் என மத்திய கல்வி அமைச்சர் திரு ரமேஷ் பொக்ரியால் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1681089
அறிவியல் மற்றும் தொழில்நுட்பத்துறை
நியூட்ரினோக்களின் ஊசலாட்டத்திற்கு விண்வெளி நேரம் காரணமாக இருக்கலாம்
விண்வெளி நேரத்தின் வடிவியல், நியூட்ரினோக்களின் ஊசலாட்டத்தை உருவாக்கலாம் என்று விஞ்ஞானிகள் கண்டறிந்துள்ளனர். சூரியன், விண்மீன்கள் உள்ளிட்டவற்றில் ஏற்படும் அணுக்கரு சார்ந்த மாற்றங்களால் உருவாகும் மர்ம பொருட்களே நியூட்ரினோக்கள் ஆகும்.
பலவகையான நியூட்ரினோக்கள் ஒன்று மற்றொன்றாக மாறி ஊசாலாடும் என்று பல்வேறு ஆராய்ச்சிகளில் கண்டறியப்பட்டுள்ளது. அவற்றின் ஊசலாட்டத்திற்கான காரணத்தை கண்டறிவது பிரபஞ்சத்தின் தொடக்கத்தை குறித்து ஆராய்வதில் முக்கிய பங்கு வகிக்கிறது.
இந்திய அரசின் அறிவியல் மற்றும் தொழில்நுட்ப துறையின் கீழ் இயங்கும் தன்னாட்சி பெற்ற நிறுவனமான எஸ் என் போஸ் அடிப்படை அறிவியல் மையத்தின் பேராசிரியர் அமிதாபா லாஹிரி, அவரது மாணவர் சுபாசிஷ் சக்ரபர்தியுடன் இணைந்து வெளியிட்டுள்ள ஆராய்ச்சி கட்டுரையில் குவாண்டம் விளைவுகளின் காரணமாக நியூட்ரினோக்களில் எடை இல்லாவிட்டாலும், விண்வெளி நேரத்தின் வடிவியல் காரணமாக நியூட்ரினோக்களின் ஊசலாட்டம் ஏற்படலாம் என்று குறிப்பிட்டுள்ளார்.
இந்த கட்டுரை ‘யூரோப்பியன் பிசிக்கல் ஜர்னல் சி’ எனும் சஞ்சிகையில் வெளியாகியுள்ளது. 10.1140/epjc/s10052-019-7209-2 எனும் இணைப்பில் அதை காணலாம்.
மேலும் விவரங்களுக்கு, பேராசிரியர் அமிதாபா லாஹிரியை amitabha@bose.res.in எனும் மின்னஞ்சல் முகவரியில் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727904
------
(Visitor Counter : 193
சுகாதாரம் மற்றும் குடும்ப நலத்துறை அமைச்சகம்
Dr. Harsh Vardhan addresses Joint G20 Finance and Health Ministers Meeting
ஜி20 நாடுகளின் நிதி மற்றும் சுகாதார அமைச்சர்கள் கூட்டத்தில் மத்திய சுகாதார மற்றும் குடும்ப நல அமைச்சர் டாக்டர் ஹர்ஷ் வர்தன் இன்று காணொலி மூலம் உரையாற்றினார். இந்த நிகழ்ச்சிக்கு சவுதி அரேபியா தலைமை தாங்கி நடத்தியது.
கூட்டத்தில் பேசிய டாக்டர் ஹர்ஷ் வர்தன், மேம்பட்ட பெருந்தொற்று தயார்நிலைக்காக செயல்மிகு சுகாதார அமைப்புகள் உருவாக்கப்படுவதில் கவனம் செலுத்த வேண்டும் என்று கேட்டுக் கொண்டார்.
பொது சுகாதாரத்தில் முதலீடு செய்வது அவசியம் என்றும் இந்தியாவில் பிரதமர் நரேந்திர மோடியின் தலைமையின் கீழ் இது ஏற்கனவே நடைபெற்று வருவதாகவும் மத்திய சுகாதார மற்றும் குடும்ப நல அமைச்சர் தெரிவித்தார்.
"இந்தியா தொடர்ந்து தரமான பொருட்களை தயாரித்து உலகத்துக்கு வழங்கும். கொவிட்-19 கண்டறிதல், மருந்துகள் மற்றும் தடுப்பு மருந்துகளுக்கான அணுகுதல் அனைவருக்கும் நியாயமான முறையில் கிடைக்க வேண்டும்," என்று திரு ஹர்ஷ் வர்தன் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1655772
(Visitor Counter : 145
குடியரசுத் தலைவர் செயலகம்
குடியரசுத் தலைவர் நாளை பீகார் பயணம்
குடியரசு தலைவர் திரு. ராம்நாத் கோவிந்த் நாளை  பீகாரில் உள்ள பூசா, சமாஸ்திப்பூர் மற்றும் பட்னாவிற்கு பயணம் மேற்கொள்ளவுள்ளார். பூசாவில் டாக்டர் ராஜேந்திர பிரசாத் மத்திய வேளாண் பல்கலைக்கழகத்தின் முதல் பட்டமளிப்பு விழாவில் பங்கேற்கவுள்ளார். தில்லி திரும்பும் முன் அவர், பாட்னாவில் உள்ள என்.ஐ.டி பாட்னாவின் எட்டாவது பட்டமளிப்பு விழாவில் உரையாற்றுவார்.
கப்பல் போக்குவரத்து அமைச்சகம்
கொச்சின் துறைமுகத்தில் 15 நாள் தூய்மை பணி நிறைவு
கொச்சின் துறைமுகத்தில் 15நாள் தூய்மை பணி கடந்த செப்டம்பர் மாதம் 16ம் தேதி முதல் 30ம் தேதி வரை மேற்கொள்ளப்பட்டது. பணி செய்யும் இடங்கள், அலுவலக வளாகங்கள், படகுகள் மற்றும் இழுவை படகுகள், துறைமுகத்தின் பொது பகுதிகளை ஊழியர்கள் சுத்தம் செய்தனர்.
இதன் நிறைவு நாளான நேற்று, துறைமுக பகுதிக்குள் தூய்மையை பராமரிக்க ஊழியர்கள் மற்றும், வில்லிங்டன் தீவு பகுதியில் உள்ள இரண்டு மாநகராட்சி வார்டு ஊழியர்களுக்கு தூய்மை படுத்துவதற்கான உபகரணங்கள் வழங்கப்பட்டன.
இந்நிகழ்ச்சியை கொச்சி துறைமுக கழக தலைவர் டாக்டர் எம். பீனா தொடங்கி வைத்தார். சுத்தமான எரிசக்தியை பிரபலப்படுத்தும் விதமாக, வில்லிங்டன் தீவில் உள்ள கப்பல் நிறுத்தும் பகுதியில் சூரியமின்சக்தி விளக்குகள் பொருத்தப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759855
((Visitor Counter : 141
நிதி அமைச்சகம்
ஒருங்கிணைந்த மின்னணு கணக்கு தாக்கல் மற்றும் மத்திய மதிப்பீடு மையம் 2.0 திட்டத்திற்கான செலவின அனுமதிக்கு மத்திய அமைச்சரவை ஒப்புதல்
வருமான வரித்துறையின் Top of Form
ஒருங்கிணைந்த மின்னணு கணக்கு தாக்கல் மற்றும் மத்திய மதிப்பீடு மையம் 2.0 திட்டத்திற்கான ரூ.4,241.97 கோடி செலவின அனுமதிக்கு, பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
இதுதவிர, தற்போது செயல்பாட்டில் உள்ள மத்திய மதிப்பீடு மையம் – ஐ டி ஆர் 1.0 திட்டத்திற்கு, 2018-19 நிதியாண்டு வரை தேவைப்படும் ரூ.1,482.44 கோடி ஒருங்கிணைந்த செலவினத்திற்கும் அமைச்சரவை அனுமதி அளித்துள்ளது.
இத்திட்டத்தின் விரிவான நோக்கங்கள் வருமாறு:
- வரிசெலுத்துவோருக்கு விரைவான மற்றும் துல்லியமான சேவை வழங்குதல்
- முதன்முறை சரியான அணுகுமுறை
- அனைத்து நிலைகளிலும், பயனாளி அனுபவத்தை மேம்படுத்துதல்
- வரிசெலுத்துவோர் விழிப்புணர்வை மேம்படுத்தி, தொடர் நடவடிக்கைகள் மூலம், அறிவு புகட்டுதல்
- தானாக வரிசெலுத்துவதை ஊக்குவித்தல்
- நிலுவையில் உள்ள தேவைகளை கையாளுதல்
வருமான வரிக் கணக்கை முன்கூட்டியே தாக்கல் செய்தல், துல்லியமான கணக்கு தாக்கலுக்கான வழிமுறைகளை, வரிசெலுத்துவோர் ஏற்றுக் கொள்வதை மேம்படுத்துதல் மற்றும் செலுத்திய வரியை திருப்பி அளித்தல் / மதிப்பீட்டிற்கான நேரத்தை வெகுவாகக் குறைத்தல் போன்றவற்றில், வருமான வரித்துறை மற்றும் வரி செலுத்துவோருக்கு அமைச்சரவையின் இந்த ஒப்புதல் கணிசமான பயனை அளிக்கும்.
வருமான வரிக் கணக்குகளை விரைவாக மதிப்பீடு செய்வதன் மூலம், வரி செலுத்துவோருக்கு திருப்பி அளிக்க வேண்டிய தொகையை, அவர்களது வங்கிக் கணக்கில் நேரடியாக செலுத்த இந்த நடவடிக்கை பெரிதும் உதவிகரமாக இருக்கும்.
கூடுதல் விவரங்களுக்கு www.pib.nic.in என்ற இணைய தளத்தைப்பார்க்கவும்.
------
(Visitor Counter : 106
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியதாரர்கள் தன்னிறைவு அடைய அரசு துணை நிற்கும்: மத்திய அமைச்சர்
ஓய்வூதியதாரர்கள் தன்னிறைவான வாழ்க்கையை வாழ்வதற்காக டிஜிட்டல் உயிர்வாழ் சான்றிதழ் வழங்குவதற்கான நடவடிக்கைகளை பிரதமர் திரு நரேந்திர மோடி தலைமையின் கீழ் செயல்படும் ஓய்வூதியங்கள் மற்றும் ஓய்வூதியதாரர்கள் நலத்துறை மேற்கொண்டு வருவதாக மத்திய பணியாளர் நலன், பொது மக்கள் குறைதீர்வு, ஓய்வூதியங்கள் துறைகளுக்கான இணை அமைச்சர் டாக்டர் ஜிதேந்திர சிங் கூறியுள்ளார்.
கொவிட்-19 பெருந்தொற்றின் போது எண்ணங்கள் மற்றும் தியானத்தின் சக்தி குறித்து பிரம்ம குமாரி அமைப்பின் சகோதரி திருமிகு சிவானியுடன் ஓய்வூதியங்கள் மற்றும் ஓய்வூதியதாரர்கள் நலத்துறை ஏற்பாடு செய்திருந்த கலந்துரையாடலில் பேசிய அமைச்சர் இதனைத் தெரிவித்தார்.
இந்த நிகழ்ச்சியில் பேசிய அமைச்சர், கொவிட்-19 பெருந்தொற்றினால் ஓய்வூதியதாரர்கள் போன்ற மூத்த குடிமக்கள் அதிக பாதிப்புக்கு உள்ளாகி வரும் இந்த வேளையில் இதுபோன்ற நிகழ்ச்சிகள் அவர்களின் மன அழுத்தத்தைக் குறைத்து ஆறுதல் அளிப்பதுடன் உடல் உபாதைகளில் இருந்தும் அவர்களைப் பாதுகாக்கின்றது என்று தெரிவித்தார்.
மூத்த குடிமக்களின் அனுபவங்களால் சமூகத்தில் பெரும் மாற்றம் ஏற்படக்கூடும் என்று கூறிய அவர், நம்மிடையே இருப்பதை வைத்துக்கொண்டு நாம் மகிழ்ச்சியாக வாழவேண்டும் என்றும் இதுகுறித்து பண்டைய நூல்களில் குறிப்பிடப்பட்டிருப்பதாகவும், தெரிவித்தார். தற்போதைய பெருந்தொற்றுக் காலத்தில் வாழ்க்கை முறை மாற்றம் அவசியம் என்று அமைச்சர் வலியுறுத்தினார்.
கொரோனா பெருந்தொற்றுக் காலத்தில் மனநலம் குறித்து மூத்த ஓய்வூதியதாரர்கள் இடையே விழிப்புணர்வை ஏற்படுத்தும் விதமாக இந்த நிகழ்ச்சி அமைந்திருந்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் :https://pib.gov.in/PressReleasePage.aspx?PRID=1671733
-------
(Visitor Counter : 175
வணிகம் மற்றும் தொழில்துறை அமைச்சகம்
2018 அக்டோபர் வரையில் வெளிநாட்டுடன் இந்தியாவின் ஏற்றுமதி 17.17 சதவீதம் வளர்ச்சி
2018-19ம் நிதியாண்டில் ஏப்ரல் முதல் அக்டோபர் வரையில் இந்தியாவிலிருந்து மொத்தம் 30,832 கோடி டாலர்  மதிப்புள்ள பொருட்களும், சேவைகளும் ஏற்றுமதி செய்யப்பட்டுள்ளன.
அதைப் போல் இதே கால கட்டத்தில்  ஒட்டுமொத்தமாக 37,488 கோடி டாலர்  மதிப்புக்கு பொருட்களும் சேவைகளும் இறக்குமதி செய்யப்பட்டுள்ளன.
இதன் மூலம் கடந்த ஆண்டை விட ஏற்றுமதியில் 17.17 சதவீதம் வளர்ச்சி ஏற்பட்டுள்ளது எனத் தகவல்கள் தெரிவிக்கின்றன.
ஏற்றுமதி
2018 அக்டோபரில் 2698 கோடி டாலருக்கு  ஏற்றுமதி செய்யப்பட்டுள்ளது. இதே காலத்தில் கடந்த ஆண்டு 2289 கோடி டாலர்  மட்டுமே ஏற்றுமதியாகியுள்ளது. இது 17.17 சதவீத வளர்ச்சியாகும்.
இறக்குமதி
2018 அக்டோபரில் 4411 கோடி டாலர்  மதிப்புக்கு இறக்குமதி செய்யப்பட்டுள்ளது. இதே காலத்தில் 2017ம் ஆண்டு இறக்குமதி 3750 கோடி டாலர்  ஆகும். இது டாலர் மதிப்பில் 17.62 சதவீதமும், ரூபாய் மதிப்பில் 33.07 சதவீதமும் வளர்ச்சியாகும்.
ஏப்ரல் முதல் அக்டோபர் வரையிலான மொத்த இறக்குமதி அளவு 30247 கோடி . இதே காலத்தில் கடந்த ஆண்டு இறக்குமதி அளவு 25,992 கோடி டாலர்  ஆகும். இது டாலர் மதிப்பில் 16.37 சதவீதம் வளர்ச்சியாகும். ரூபாய் மதிப்பில் 25.13 சதவீதம் வளர்ச்சியாகும்.
சேவைகள் :
சேவைகளின் ஏற்றுமதி கடந்த செப்டம்பரில் 1638 கோடி டாலர்  ஆகும். இது டாலர் மதிப்பில் ஆகஸ்ட் மாதத்தை விட 0.88 சதவீதம் குறைவாகும்.
கடந்த செப்டம்பர் வரையிலான இறக்குமதி 995 கோடி டாலர்  ஆகும். இது டாலர் மதிப்பில் 3.94 சதவீதம் குறைவாகும்.
ஒட்டுமொத்த வர்த்கம்:
பொருட்கள், சேவைகளின் மொத்த வர்த்தகத்தைப் பொறுத்தவரையில் 2018-19ம் நிதியாண்டில் ஏப்ரல் முதல் அக்டோபர் வரையில் 6667 கோடி வரையில் இருக்கும் என மதிப்பிடப்பட்டுள்ளது. கடந்த ஆண்டு இதே காலகட்டத்தில் வர்த்தக அளவு 5223 கோடி டாலர் ஆகும்.
மத்திய அமைச்சரவை
தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு ஒப்புதல் அளிக்கப்பட்டது.
பயன்கள்:
ஒப்புதல் அளிக்கப்பட்டதால் பின்வரும் பயன்கள் கிடைக்கும்:
- தொழிற்சங்கங்களுக்கு மத்திய மற்றும் மாநில அளவில் அங்கீகாரம் கிடைக்கும்.
- முத்தரப்பு அமைப்புகளில் தொழிலாளர்களுக்கு உண்மையான பிரதிநிதித்துவம் கிடைப்பது உறுதி செய்யப்படும்.
- தொழிலாளர் பிரதிநிதிகளை தன்னிச்சையாக அரசு நியமனம் செய்வது தடுக்கப்படும்; மற்றும்
- வழக்குகள் மற்றும் தொழில் அமைதியின்மை குறைக்கப்படும்.
முத்தரப்பு அமைப்புகளில் தொழிலாளர் தரப்புப் பிரதிநிதிகளை அரசு நியமனம் செய்யும் நடைமுறை அதிக வெளிப்படைத்தன்மையுடன் நடைபெற உத்தேச மசோதா வகை செய்யும். இதன்படி அங்கீகாரம் அளிக்கப்படும் தொழிற்சங்கங்கள் தொழில் நல்லிணக்கத்தைப் பராமரிக்கும் பொறுப்புக்கு உள்ளாகும் வகையில் இருக்கும். மத்திய / மாநில அளவில் தொழிற்சங்கங்களுக்கு அங்கீகாரம் அளிப்பதால், வெவ்வேறு துறைகளில் இந்த அமைப்புகள் பிரிவுகளாக உருவாகும் நிலை குறையும். அங்கீகாரம் அளிக்கப்படும் தொழிற்சங்கங்களுக்கு மத்திய அல்லது மாநில அளவில் குறிப்பிட்ட பங்களிப்புகள் ஒதுக்கப்படும்.
பிரதமர் அலுவலகம்
2021 ஆம் ஆண்டுக்கான தேசிய சிறார் விருது பெற்றவர்களுடன் பிரதமர் கலந்துரையாடல்
பிரதமரின் தேசிய சிறார் விருது பெற்றவர்களுடன் பிரதமர் திரு. நரேந்திர மோடி இன்று காணொலி மூலம் கலந்துரையாடினார். மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானியும் இந்த நிகழ்ச்சியில் பங்கேற்றார்.
இந்த ஆண்டின் விருது கொரோனா காலத்தில் கிடைத்திருப்பதால், இது மிகவும் சிறப்பானதாகக் கருதப்படும் என்று பிரதமர் கூறினார். விருது பெற்றவர்களுடன் கலந்துரையாடிய பிரதமர், தூய்மையான பாரதம் போன்ற திட்டங்கள் சிறுவர்களிடம் பெரிய மாற்றத்தை ஏற்படுத்தியது குறித்து மகிழ்ச்சி தெரிவித்தார். கொரோனா காலத்தில், கைகளைக் கழுவுவதன் முக்கியத்துவம் குறித்த பிரச்சாரத்தில் குழந்தைகள் பங்கேற்ற போது, அந்த இயக்கம் மக்களின் கவனத்தை ஈர்த்து வெற்றி பெற்றது என்றும் பிரதமர் கூறினார். இந்த ஆண்டு பல்வேறு துறைகளைச் சேர்ந்தவர்களுக்கு இந்த விருதுகள் அளிக்கப்பட்டு இருப்பது குறித்து அவர் மகிழ்ச்சி தெரிவித்தார்.
ஒரு சிறிய யோசனைக்கு சரியான செயல்பாடு என்ற ஆதரவு கிடைக்கும் போது, அதனால் கிடைக்கும் பயன்கள் அதிகமான தாக்கத்தை ஏற்படுத்துகின்றன என்று பிரதமர் கூறினார். எண்ணங்களை செயல்படுத்துவது முக்கியம் என்பதால், சிறுவர்கள் தங்கள் எண்ணங்களை செயல்படுத்துவதில் ஆர்வம் காட்ட வேண்டும் என்று பிரதமர் கேட்டுக்கொண்டார். அது போன்ற செயல்பாடுகள் பெரிய விஷயங்களில் மக்களுக்கு உந்துதலை ஏற்படுத்தக்கூடிய தூண்டுதலாக இருக்கும் என்று அவர் குறிப்பிட்டார். ஏற்கனவே கிடைத்த வெற்றிகளின் மூலம் திருப்தி அடைந்து ஓய்வுக்கு சென்றுவிடாமல், தங்கள் வாழ்வில் இன்னும் நல்ல விஷயங்களை சாதிப்பதற்கு தொடர்ந்து செயல்பட வேண்டும் என்ற பிரதமர் ஆலோசனை தெரிவித்தார்.
சிறுவர்கள் மூன்று விஷயங்களை, மூன்று உறுதிமொழிகளை, மனதில் வைத்துக் கொள்ள வேண்டும் என்று பிரதமர் கேட்டுக்கொண்டார். தொடர்ந்து செயல்படுவேன் என்பது முதலாவது உறுதிமொழி. இது செயல்பாட்டில் எந்தவிதமான தொய்வும் ஏற்பட்டுவிடக் கூடாது என்பதாகும். இரண்டாவது உறுதிமொழி நாட்டுக்கானது. நாம் நாட்டுக்காக உழைத்தால், நாட்டின் நலனுக்காகவே ஒவ்வொரு வேலையையும் செய்தால், அது தன்னலத்தை விட பெரிய பயன்களைத் தருவதாக இருக்கும். நாம் 75வது சுதந்திர ஆண்டை நோக்கி செல்லும் நிலையில், நாட்டுக்காக நம்மால் என்ன செய்ய முடியும் என்று சிறுவர்கள் யோசிக்க வேண்டும் என்று பிரதமர் கேட்டுக்கொண்டார். ஒவ்வொரு வெற்றியும் நம்முடைய பணிவை அதிகரிக்க வேண்டும். நம்முடைய பணிவு நிலை மட்டுமே நமது வெற்றிகளை மற்றவர்கள் கொண்டாடக்கூடிய வாய்ப்பை உருவாக்கித்தரும் என்று பிரதமர் கூறினார்.
புதுமை சிந்தனை, கல்வியில் சாதனை, விளையாட்டு, கலைகள் மற்றும் கலாச்சாரம், சமூக சேவை, தீரச்செயல்கள் உள்ளிட்ட துறைகளில் தனித்துவமான செயல்பட்ட சிறுவர் சிறுமியருக்கு பிரதமரின் தேசிய சிறார் விருது திட்டம் மூலமாக பால சக்தி புரஸ்கார் விருதுகளை ஆண்டுதோறும் மத்திய அரசு வழங்கி வருகிறது. இந்த ஆண்டு நாடு முழுவதும் பல்வேறு பிரிவுகளில் இருந்து 32 பேருக்கு பால சக்தி புரஸ்கார் விருது வழங்க முடிவு செய்யப்பட்டிருக்கிறது.
(
இளைஞர் நலன் மற்றும் விளையாட்டு அமைச்சகம்
இளைஞர் விவகாரத் துறை நடத்தும் ஜி 20 இன் கீழ் ஒய் 20 உச்சி மாநாடு 2023 ஆகஸ்ட் 17 முதல் 20 வரை வாரணாசி உச்சிமாநாட்டில் தொடங்கியது
இந்தியாவின் ஜி20 தலைமைத்துவத்தின் கீழ் இளைஞர் 20 உச்சி மாநாடு -2023 வாரணாசியில் இன்று தொடங்கியது.
இளைஞர் விவகாரத் துறை இயக்குநர் திரு பங்கஜ் குமார் சிங், வாரணாசி மாவட்ட ஆட்சியர் திரு எஸ்.ராஜலிங்கம், ஒய் 20 தலைவர் திரு அன்மோல் சோவித் ஆகியோர் ஆகஸ்ட் 16 அன்று வாரணாசியில் நடைபெற்ற ஒய் 20 உச்சி மாநாட்டின் முன்னேற்பாடு நிகழ்ச்சியில் செய்தியாளர்களை சந்தித்தனர் .
இது குறித்து செய்தியாளர்களிடம் பேசிய இளைஞர் விவகாரத் துறை இயக்குநர் திரு பங்கஜ் குமார் சிங், இந்திய ஜி 20 தலைமைத்துவத்தின் கீழ், இளைஞர் விவகாரங்கள் மற்றும் விளையாட்டு அமைச்சகத்தின் இளைஞர் விவகாரங்கள் துறை 2023 ஆகஸ்ட் 17 முதல் 20 வரை உத்தரபிரதேசத்தின் வாரணாசியில் இளைஞர் 20 உச்சிமாநாடு-2023 ஐ நடத்துவதாக தெரிவித்தார்.
ஒய் 20 உச்சிமாநாட்டில் முக்கிய நிபுணர்கள், ஜி 20 நாடுகளைச் சேர்ந்த தேசிய மற்றும் சர்வதேச பிரதிநிதிகள், கல்வி கூட்டாளர்கள்  ஆகியோர் ஒருங்கிணைந்து பங்கேற்பார்கள் என்று அவர் குறிப்பிட்டார்.
கடந்த சில மாதங்களில் நடைபெற்ற விவாதங்கள் முடிவுகளின் அடிப்படையில் பேச்சுவார்த்தை, இறுதி செய்தல் போன்றவற்றிற்காக வாரணாசியில் நடைபெறும் ஒய் 20 உச்சிமாநாடு ஜி 20 நாடுகளைச் சேர்ந்த அனைத்து பங்குதாரர்களையும் ஒருங்கிணைக்கும் என்று அவர் விளக்கினார்.
இந்த ஒய் 20 அறிக்கை அடையாளம் காணப்பட்ட ஐந்து கருப்பொருள்கள் குறித்த எங்கள் பொதுவான அணுகுமுறையின் சாராம்சத்தை பிரதிபலிக்கும் என்றும், உயர் மட்டத்தில் கொள்கை முடிவுகளை எடுப்பவர்கள் இளைஞர்களின் கருத்துக்களை கேட்பதை உறுதி செய்யும் என்றும் அவர் மேலும் கூறினார்.
ஒய் 20 உச்சி மாநாட்டில் மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் மற்றும் மத்திய இளைஞர் விவகாரங்கள் மற்றும் விளையாட்டுத் துறை இணையமைச்சர் திரு நிசித் பிரமானிக் மற்றும் உத்தரபிரதேச முதலமைச்சர் யோகி ஆதித்யநாத் ஆகியோர் கலந்து கொள்கின்றனர்.
ஜி 20 நாடுகள், விருந்தினர் நாடுகள் மற்றும் சர்வதேச அமைப்புகளைச் சேர்ந்த சுமார் 150 பிரதிநிதிகள் ஒய் 20 இன் அடையாளம் காணப்பட்ட ஐந்து கருப்பொருள்கள் குறித்து விவாதிப்பார்கள், இதில் பணிச்சூழல் எதிர்காலம்: தொழில் 4.0, கண்டுபிடிப்பு மற்றும் 21 ஆம் நூற்றாண்டு திறன்கள், அமைதியை உருவாக்குதல் மற்றும் நல்லிணக்கம்: போர் இல்லாத சகாப்தத்தை உருவாக்குதல், பருவநிலை மாற்றம் மற்றும் பேரழிவு ஆபத்து குறைப்பு: நிலைத்தன்மையை ஒரு வாழ்க்கை முறையாக மாற்றுதல், பகிரப்பட்ட எதிர்காலம்: ஜனநாயகம் மற்றும் ஆளுமை, சுகாதாரம், நல்வாழ்வு மற்றும் விளையாட்டுகளில் இளைஞர்கள்: இளைஞர்களுக்கான நிகழ்ச்சி நிரல் உள்ளிட்ட கருப்பொருட்களில் விவாதம் நடைபெற உள்ளது.
------
SM/ANU/IR/RS/KPG
(Visitor Counter : 56
பிரதமர் அலுவலகம்
பிரதமரின் விஷு பண்டிகை வாழ்த்துகள்
கேரள மக்களுக்கும், உலகெங்கும் வாழும் மலையாளிகளுக்கும் விஷு பண்டிகை வாழ்த்துகளை பிரதமர் திரு நரேந்திர மோடி தெரிவித்துள்ளார்.
"கேரள மக்களுக்கு எனது விஷு வாழ்த்துகள். இந்த பண்டிகை நாளன்று உலகெங்கும் வாழும் மலையாளிகளுக்கும் எனது மனமார்ந்த வாழ்த்துகளை தெரிவித்துக் கொள்கிறேன். இந்தப் புத்தாண்டு உங்கள் அனைவருக்கும் ஆரோக்கியம் மற்றும் மகிழ்ச்சியை தரட்டும் என்று டிவிட்டர் பதிவு ஒன்றில் பிரதமர் தெரிவித்துள்ளார்.
-------
(
சுகாதாரம் மற்றும் குடும்ப நலத்துறை அமைச்சகம்
அரியவகை நோய்களுக்கான சிகிச்சை
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
அரிய நோய்களுக்கான தேசியக் கொள்கை, 2021-ல் குறிப்பிட்டுள்ளவாறு, அரிய நோய்களால் பாதிக்கப்பட்ட நோயாளிகளுக்கானமக்களிடம் நிதி திரட்டல் மற்றும் தன்னார்வ நன்கொடைகளுக்கான டிஜிட்டல் தளத்தை  சுகாதாரம் மற்றும் குடும்ப நலத் துறை அறிமுகப்படுத்தியுள்ளது.
தேசிய பதிவேடு ஒன்றை இந்திய மருத்துவ மற்றும் ஆராய்ச்சி குழு  தொடங்கியுள்ளது. அரிதான நோய்கள் மற்றும் பிற மரபுசார்ந்த நோய்களுக்கான தொற்றுநோயியல் தரவு அதில் சேகரிக்கப்படுகிறது. அக்டோபர் 31, 2021 வரை மொத்தம் 4001 அரிய நோய் பாதிப்புகளின்  தரவு சேகரிக்கப்பட்டது.
அரிதான நோய்களுக்கான தேசியக் கொள்கை, 2021 இறுதி செய்யப்பட்டு பொதுமக்கள் பார்வைக்கென வலை தளத்தில் வெளியிடப்பட்டுள்ளது. கொள்கையை கீழே கண்டுள்ள இணையதளத்தில் அறியலாம் : https://main.mohfw.gov.in/documents/policy
மேலும் விவரங்களுக்கு, இந்த ஆங்கில செய்திக் குறி ப்பைக் காணவும்: https://pib.gov.in/PressReleasePage.aspx?PRID=1780141
குடியரசுத் தலைவர் செயலகம்
காவலர் மாற்றும்’ நிகழ்ச்சி நாளை நடைபெறாது
குடியரசுத் தலைவராக தேர்ந்தெடுக்கப்பட்டவர் இந்திய குடியரசுத் தலைவராக பொறுப்பேற்கும் நாளுக்கான முழுமையான ஒத்திகை காரணமாக குடியரசுத் தலைவர் மாளிகையின் முன் பகுதியில் காவலர் மாற்றும் நிகழ்வு சனிக்கிழமை அன்று  நடைபெறாது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மகாராஷ்டிராவில் கழிவுகளை அகற்றும் திட்டத்திற்காக ரூ 433.74 கோடிக்கு இந்திய அரசு ஒப்புதல்
தூய்மை இந்தியா இயக்கத்தின் அகில இந்திய முன்முயற்சியின் மூலம் தூய்மை மற்றும் சுகாதாரம் தொடர்பான பிரச்சனைகள் தீர்க்கப்பட்ட விதம் பரவலாகப் பாராட்டப்பட்டுள்ளது.
அக்டோபர் 2021 அன்று பிரதமர் திரு. நரேந்திர மோடியால் தொடங்கப்பட்ட தூய்மை இந்தியா இயக்கம் - நகர்ப்புறம் 2.0, மாறிவரும் நடத்தை முறைகளின் அடிப்படையில் ஒரு முன்னுதாரண மாற்றத்தைக் கொண்டு வந்துள்ளது.
பல்லாண்டுகளாக இருக்கும் குப்பை மேடுகள் மற்றும் சாக்கடைகளுக்கு தீர்வு காண்பதற்கான 'லக்ஷ்யா ஜீரோ டம்ப்சைட்' திட்டம் தூய்மை இந்தியா இயக்கத்தின் இலக்குகளில் ஒன்றாகும், பாரம்பரிய கழிவுகளை சரி செய்வது குப்பையில்லா கனவுக்கு அருகில் நாட்டை கொண்டு செல்வதோடு வளங்களை மீட்டெடுத்து பொருளாதார மேம்பாட்டிற்கு வழிவகுக்கும்.
குப்பை கொட்டும் இடங்கள் பெரும்பாலான நகரங்களுக்கு ஒரு பெரிய பிரச்சனையாக மாறியுள்ளது, மகாராஷ்டிராவின் கிரேட்டர் மும்பை பகுதி அதிகபட்சமான மரபு கழிவுகளை கொண்டுள்ளது. ஏறத்தாழ 355 ஏக்கர் மதிப்புமிக்க நிலத்தை மீட்டெடுப்பதன் மூலம் அதன் நகர்ப்புற நிலப்பரப்பை மாற்றியமைத்து 2.6 கோடி மெட்ரிக் டன் மரபுக் கழிவுகளை சரி செய்வதை இத்திட்டம் நோக்கமாகக் கொண்டுள்ளது.
திடக்கழிவு மேலாண்மையை திறம்பட நிர்வகிப்பதில் மகாராஷ்டிராவை ஆதரிக்க, 3.7 கோடி மெட்ரிக் டன் கழிவுகளுக்கு தீர்வு காண 28 நகர்ப்புற உள்ளாட்சி அமைப்புகளுக்கு ரூ 433.72 கோடிக்கு வீட்டுவசதி மற்றும் நகர்ப்புற விவகார அமைச்சகம் ஒப்புதல் அளித்துள்ளது.
தகவல்களை தொடர்ந்து பெற தூய்மை இந்தியா இயக்கத்தின் அதிகாரப்பூர்வ வலைத்தளம் மற்றும் சமூக ஊடக பக்கங்களைப் பின் தொடரவும்:
முகநூல்: Swachh Bharat Mission - Urban
டிவிட்டர்: @SwachhBharatGov
யூடியூப்: Swachh Bharat Mission-Urban
இன்ஸ்டாகிராம்: sbm_urban
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811199
எஃகுத்துறை அமைச்சகம்
தேசிய கனிம மேம்பாட்டு நிறுவனத்தின் சாதனைச் செயல்பாடுகள்
நாட்டின் மிகப்பெரிய இரும்புத் தாது உற்பத்தியாளரான எஃகு அமைச்சகத்தின் கீழ் இயங்கும் மத்திய பொதுத்துறை நிறுவனமான தேசிய கனிம மேம்பாட்டு நிறுவனத்தின் , ஒட்டுமொத்த உற்பத்தி மற்றும் விற்பனை 2022 பிப்ரவரியில் முறையே 42.15 மெட்ரிக் டன் மற்றும் 40.70 மெட்ரிக் டன் ஆக இருந்தது.
கடந்த ஆண்டு இதே காலத்துடன் ஒப்பிடும் போது உற்பத்தியில் 23% மற்றும் விறபனையில் 22% வளர்ச்சியை நிறுவனம் கண்டுள்ளது. நிலையான வளர்ச்சியைக் கண்டு வரும், இந்த என்எம்டிசி, இது வரை இல்லாத அளவில் இந்தாண்டு முன்னேற்றம் அடைந்துள்ளது.
2022 நிதியாண்டின் நான்காம் காலாண்டுக்கான ஒட்டுமொத்த உற்பத்தி மற்றும் விற்பனை முறையே 13.84 மெட்ரிக் டன் மற்றும் 12.34 மெட்ரிக் டன் ஆக இருந்தது. கடந்த ஆண்டு இதே காலப்பகுதியோடு ஒப்பிடும் போது உற்பத்தியில் 12% மற்றும் விற்பனையில் 12% வளர்ச்சியை நிறுவனம் கண்டுள்ளது. என்எம்டிசியின் சிறந்த காலாண்டு செயல்பாடு இதுவாகும். 2022 மார்ச் மாதத்தில் இரும்புத் தாது உற்பத்தி 4.98 மெட்ரிக் டன் மற்றும் விற்பனை 4.21 மெட்ரிக் டன் என என்எம்டிசி அறிவித்துள்ளது.
சிறந்த செயல்திறனுக்காக என்எம்டிசி பணியாளர்களை வாழ்த்திப் பேசிய நிறுவனத்தின் தலைவர் மற்றும் நிர்வாக இயக்குநர் திரு சுமித் தேப், “புதிய சாதனையை என்எம்டிசி படைத்துள்ளது. மேம்படுத்தப்பட்ட செயல்திறனுக்கு டிஜிட்டல்மயமாக்கல் பங்களிக்கத் தொடங்கியுள்ளது, நாட்டில் எஃகு நுகர்வை அதிகரிக்க இந்திய அரசு முயல்வதால், இத்துறையில் சிறப்பான பங்கை என்எம்டிசி ஆற்றி தற்சார்புக்கு வழிவகுக்கும்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812697